钦定古今图书集成/明伦汇编/闺媛典/第104卷 > 皇清十 > 魏氏女
## 钦定古今图书集成/明伦汇编/闺媛典/第104卷 > 皇清十 > 魏氏女

按《福清县志》：“魏氏女，受聘于尤溪黄金理，未嫁而理没。女年十六，闻讣易缟素，别父母，抵黄门，至理殡所，抚棺躄踊，袖出祭文以奠，一恸而绝，顷之复苏。及夜，引理旌帛，结颈悬棂上，身傍于榻，拱手端然而死。” 顺治十六年，巡按御史成性具题奉。

旨“旌表。”